**ภาคผนวก ๖**

**(ตัวอย่าง)**

**๒๑**

**คำกล่าวรายงานพิธีเปิด**

## โครงการสร้างคนดีสู่สังคม: ค่ายคุณธรรมสำหรับเยาวชน

## สำนักงานวัฒนธรรมจังหวัด...... ร่วมกับ ศาลเยาวชนและครอบครัวจังหวัด และวัด.......................

**โดย .....................................................................................................**

วันที่...........เดือน...........................พ.ศ. ๒๕๕๗ เวลา....................... น.

ณ ..........................................................

**---------------------------------**

**กราบนมัสการ ประธานสงฆ์ ที่เคารพอย่างสูง**

**เรียน**  **....................................................................ที่เคารพอย่างสูง**

จากสภาพแวดล้อมในสังคมปัจจุบัน เอื้ออำนวยให้เด็กและเยาวชนไทยก้าวเข้าสู่กระบวนการกระทำความผิดมากยิ่งขึ้น ซึ่งส่วนหนึ่งมีสาเหตุจากสภาพปัญหาครอบครัว ปัญหาเศรษฐกิจ และปัญหาสังคมสิ่งแวดล้อมที่เกิดจากกระบวนการพัฒนาในด้านต่าง ๆ ทำให้การพัฒนาด้านจิตใจก้าวตามไม่ทัน เกิดผลกระทบต่อวิถีชีวิตและวัฒนธรรมไทยที่ดีงามของเด็ก เยาวชน และครอบครัว ส่งผลให้ปัญหาเด็กและเยาวชนที่กระทำความผิดในปัจจุบันทวีความรุนแรงมากขึ้น และมีแนวโน้มในการกระทำความผิดซ้ำสูงมากขึ้นเช่นกัน

กรมการศาสนา เป็นหน่วยงานของรัฐที่มีบทบาทในการพัฒนาและส่งเสริมคุณธรรมจริยธรรมของประชาชนทุกกลุ่ม เล็งเห็นความสำคัญของเยาวชนกลุ่มพิเศษเหล่านี้ ที่จะต้องเติบโตเป็นความหวังในอนาคตของประเทศชาติ จึงประสานความร่วมมือกับ  
ศาลเยาวชนและครอบครัว-กลาง ซึ่งมีบทบาทภารกิจในการแก้ไข ปรับเปลี่ยนพฤติกรรมให้เด็กและเยาวชนเหล่านี้ ได้เติบโตเป็นพลเมืองดีและสร้างความมั่นคงให้กับสังคมประเทศชาติโดยไม่หวนกลับไปกระทำความผิดซ้ำอีก จึงได้จัดกิจกรรมค่ายคุณธรรมตามโครงการศูนย์การเรียนรู้คุณธรรมจริยธรรมสำหรับเยาวชน โดยมีวัตถุประสงค์ เพื่อให้โอกาสเด็กและเยาวชน ได้น้อมนำหลักธรรมคำสอนทางศาสนาไปประพฤติปฏิบัติ นำไปสู่การพัฒนาตนเอง พัฒนากายและพัฒนาจิตอย่างมีเหตุมีผล สร้างภูมิคุ้มกันทางจิตใจ ตลอดจนเสริมสร้างกระบวนการปรับวิธีคิดและการอยู่ร่วมกับบุคคลอื่น ๆ ในสังคมได้อย่างเหมาะสม และเป็นคนดีของสังคมไทยสืบไป

โครงการศูนย์การเรียนรู้คุณธรรมจริยธรรมสำหรับเยาวชน : ค่ายคุณธรรม   
ได้ริเริ่มจัดในศาลเยาวชนและครอบครัวกลางมาตั้งแต่ปี พ.ศ. ๒๕๕๐ และได้ขยายการจัดค่ายคุณธรรมสำหรับเด็กที่ถูกกล่าวหาว่ากระทำความผิดทั่วประเทศ ในปีงบประมาณ ๒๕๕๕ ซึ่งการจัดค่ายคุณธรรมดังกล่าวเกิดผลสัมฤทธิ์ในการปรับเปลี่ยนพฤติกรรมของเด็กเยาวชน และผู้ปกครองตรงตามวัตถุประสงค์ ในระดับดีมาก

-๒-

**๒๒**

## ดังนั้น ในปีงบประมาณ ๒๕๕๗ สำนักงานวัฒนธรรมจังหวัด..... ได้ร่วมกับวัด.....................และศาลเยาวชนและครอบครัวจังหวัด.................... กำหนดจัดค่ายคุณธรรมขึ้นซึ่งมีเด็ก เยาวชน และผู้ปกครองเข้าร่วมกิจกรรมตามคำสั่งของศาลเยาวชนและครอบครัวจังหวัดจำนวน.................คน โดยมีการจัดกิจกรรมค่ายคุณธรรม ระหว่างวันที่ .................เดือน...............พ.ศ. ๒๕๕๗ เพื่อเข้าสู่กระบวนการปลูกฝังคุณธรรมจริยธรรม ซึ่งมีพระธรรมวิทยากรที่มีความรู้ความสามารถในการอบรมคุณธรรมจริยธรรมจากวัด.................. เป็นผู้ให้ความรู้ตลอดโครงการ โดยเฉพาะการเรียนรู้ปรัชญาของเศรษฐกิจพอเพียงทั้งภาคทฤษฎีและภาคปฏิบัติเพื่อให้เยาวชนและผู้ปกครองมีภูมิคุ้มกันที่ดีในการใช้ชีวิตที่รู้จักพอเพียง นอกจากนี้ ยังมีการประเมินผลเด็กและเยาวชนเป็นรายบุคคล เพื่อรายงานผลการปรับเปลี่ยนพฤติกรรมของเด็กและเยาวชน นำเสนอต่อผู้พิพากษาเจ้าของสำนวนในการประกอบการพิจารณาด้วย

บัดนี้ ได้เวลาอันเป็นมงคลแล้ว ขอเรียนเชิญท่าน.......................................... ได้ให้เกียรติกล่าวเปิดโครงการค่ายคุณธรรม ประจำปีงบประมาณ ๒๕๕๗ เป็นลำดับต่อไป   
ขอเรียนเชิญค่ะ/ครับ

**๒๓**

**(ตัวอย่าง)**

**คำกล่าวพิธีเปิด**

## โครงการสร้างคนดีสู่สังคม : ค่ายคุณธรรมสำหรับเยาวชน

## สำนักงานวัฒนธรรมจังหวัด...... ร่วมกับ ศาลเยาวชนและครอบครัวจังหวัด และวัด.......................

**โดย .....................................................................................................**

วันที่...........เดือน...........................พ.ศ. ๒๕๕๗ เวลา....................... น.

ณ ..........................................................

**---------------------------------**

**กราบนมัสการ …………………………………………………………….. ประธานสงฆ์ ที่เคารพอย่างสูง**

**…………………………………………………………………………………………. และผู้มีเกียรติทุกท่าน**

ผม/ดิฉันรู้สึกยินดีและเป็นเกียรติที่ได้มาเป็นประธานในพิธีเปิดค่ายคุณธรรมสำหรับเยาวชน ประจำปีงบประมาณ ๒๕๕๗ ณ …………………………………………………………… ในวันนี้

จากคำกล่าวรายงานของ............................................................................ จะเห็นได้ว่าการปลูกฝังคุณธรรมจริยธรรมแก่เด็กและเยาวชน ซึ่งอาศัยหลักธรรมคำสอนทางศาสนามาเป็นเครื่องโน้มน้าวจิตใจ ให้ดำเนินไปสู่ความประพฤติและการกระทำที่ดีงาม การปฏิบัติธรรมเพื่อการพัฒนาจิตใจตามหลักพระพุทธศาสนา จะช่วยเสริมสร้างความเข้มแข็งให้กับเด็กและเยาวชนที่จะเป็นกำลังสำคัญของประเทศชาติ เพราะการพัฒนาจิต ถือเป็นสารัตถะของกระบวนการพัฒนาที่จะนำไปสู่ความสำเร็จในประโยชน์อื่น ๆ อีกหลายด้าน เด็กและเยาวชนทุกคนจำเป็นต้องได้รับการเอาใจใส่และดูแลอย่างเหมาะสมและรอบด้านจากพ่อแม่ ชุมชน และสังคมด้วยความรู้ที่หลากหลายโดยไม่เลือกปฏิบัติ แต่คำนึงถึงความเท่าเทียม เป็นธรรม และการมีส่วนร่วมของหน่วยงานทุกภาคส่วนทั้งภาครัฐ องค์กรเอกชน ภาคธุรกิจ และภาคประชาสังคมในทุกระดับ โดยเฉพาะเด็กและเยาวชนที่  
ถูกกล่าวหาว่าทำความผิด ภายใต้การดูแลของศาลเยาวชนและครอบครัวกลาง เป็นกลุ่มที่ควรได้รับการดูแลสนับสนุนส่งเสริมและพัฒนาเป็นพิเศษ ควรได้รับการดูแลจากทุกภาคส่วนในสังคม   
เพื่อปลูกฝังให้เด็กและเยาวชนมีความผูกพันกับครอบครัว มีคุณธรรมจริยธรรม ยึดมั่นในหลักคำสอนทางศาสนา มีความพอเพียง รู้จักคิดอย่างมีเหตุผล มีจิตสาธารณะ รักสิ่งแวดล้อม สามารถดำเนินชีวิต  
ได้อย่างปลอดภัย และมีส่วนร่วมในการพัฒนาชุมชนและประเทศชาติ

สำหรับในปีนี้ กระทรวงวัฒนธรรม โดยกรมการศาสนาได้มีนโยบายให้ประชาชนทุกกลุ่มเป้าหมายน้อมนำปรัชญาของเศรษฐกิจพอเพียงไปเป็นแนวทางปฏิบัติในชีวิตประจำวัน เพราะหัวใจของหลักเศรษฐกิจพอเพียงคือการอยู่ได้ด้วยสิ่งที่มีอยู่ อย่างยั่งยืน ซึ่งเศรษฐกิจพอเพียงไม่ได้จำกัดไว้เพียงแค่เรื่องของเศรษฐกิจเท่านั้น หากแต่ควรจะเรียกว่าปรัชญาความพอเพียง เพราะหากปฏิบัติตนอยู่บนพื้นฐานของความพอเพียงแล้วจะอยู่ได้อย่างมั่นคง   แท้จริงแล้วไม่ว่าจะกระทำการใดๆ ก็ตามต้องทำอย่างรู้จักพอประมาณ พอดี รู้เหตุผล  หากจะโยงเข้าพระพุทธศาสนาก็คือทางสายกลางไม่สุดโต่ง ไม่ย่อหย่อน เรียกว่าพอดี   ความพอเพียงสำหรับวัยรุ่นนั้นถือได้ว่าเป็นเรื่องที่สำคัญมาก

**๒๔**

-๒-

ดังนั้น ขอให้เยาวชนทุกคน ที่ได้รับโอกาสเข้าร่วมกิจกรรมค่ายคุณธรรมในวันนี้   
ได้ตระหนักถึงความรัก ความปรารถนาดี ที่ผู้ใหญ่ใจดีทุก ๆ ท่าน ได้มอบโอกาสให้ตลอดโครงการนี้ ขอให้เด็กและเยาวชนทุกคนจงตั้งใจเรียนรู้และมีความมุ่งมั่นที่จะน้อมนำหลักธรรมทางศาสนา ไปประยุกต์ใช้ในการดำเนินชีวิตให้ถูกต้องดีงาม พร้อมไปกับการสร้างคุณค่าให้กับชีวิต เพื่อตนเอง ครอบครัว สังคม และประเทศชาติ

ขอกราบขอบพระคุณในความเมตตาของคณะพระธรรมวิทยากร ที่อุทิศเวลา ในการดำเนินการจัดกิจกรรมตลอดหลักสูตรของโครงการนี้

ขอขอบคุณ ผู้พิพากษาศาลเยาวชนและครอบครัว และผู้พิพากษาสมทบจากศาลเยาวชนและครอบครัว ผู้บริหารและเจ้าหน้าที่สำนักงานวัฒนธรรมจังหวัด ในการประสานการทำงานด้วยดี

ขอให้ทุกๆ ท่าน ที่ได้ร่วมกันทำงาน เสียสละเวลา แรงกาย แรงใจ และกำลังทรัพย์งบประมาณสนับสนุน ให้เกิดกิจกรรมค่ายคุณธรรม เพื่อปลูกจิตสำนึกและสร้างความคิดเชิงสร้างสรรค์ ตลอดจนเด็ก เยาวชน และผู้ปกครองที่เข้ารับการอบรม ขอให้ทุกท่านพบแต่ความสุขความเจริญตลอดไป

บัดนี้ ได้เวลาอันเป็นมงคลแล้ว ผม/ดิฉันขอเปิดค่ายคุณธรรม ประจำปีงบประมาณ ๒๕๕๗ ณ บัดนี้

-------------------------------------------