****

**แนวทางการดำเนินงานค่ายคุณธรรม  
ภายใต้โครงการสร้างคนดีสู่สังคม : ค่ายคุณธรรมสำหรับเยาวชน   
ปีงบประมาณ ๒๕๕๗**







**กรมการศาสนา กระทรวงวัฒนธรรม**

**ร่วมกับ**

**สำนักงานวัฒนธรรมจังหวัด ศาลเยาวชนและครอบครัวกลาง  
และศาลเยาวชนและครอบครัวจังหวัดทั่วประเทศ**

**www.dra.go.th**

**สารบัญ**

**เรื่อง หน้า**

บทที่ ๑ บทนำ ๑

บทที่ ๒ แนวทางการดำเนินงานค่ายคุณธรรมภายใต้โครงการสร้างคนดีสู่สังคม : ๓

ค่ายคุณธรรมสำหรับเยาวชน ปีงบประมาณ ๒๕๕๖

หลักการและเหตุผล ๓

วัตถุประสงค์ ๓

กลุ่มเป้าหมาย ๔

แหล่งงบประมาณสนับสนุนโครงการ ๔

สถานที่ดำเนินการ ๔

ระยะเวลาในการอบรม ๔

การเตรียมสิ่งของสำหรับผู้เข้ารับการอบรม ๔

ลักษณะของการจัดค่ายคุณธรรม ๔

บทบาทของหน่วยงานที่เกี่ยวข้อง ๔

การดำเนินงานกิจกรรม ๕

ประโยชน์ที่คาดว่าจะได้รับ ๗

**ภาคผนวก**

**ผนวก ๑** หลักปรัชญาของเศรษฐกิจพอเพียง ๙

**ผนวก ๒** โครงการสร้างคนดีสู่สังคม: ค่ายคุณธรรมสำหรับเยาวชน ๑๒

**ผนวก ๓** กำหนดการค่ายคุณธรรม ๒ คืน ๓ วัน ๑๖

**ผนวก ๔** แบบเสนอโครงการขอรับการสนับสนุนงบประมาณ ๑๙

**ผนวก ๕** ตัวอย่างกำหนดการในพิธีเปิดค่ายคุณธรรม ๒๐

**ผนวก ๖** ตัวอย่างคำกล่าวในพิธีเปิดค่ายคุณธรรม ๒๑

**ผนวก ๗** ตัวอย่างกำหนดการในพิธีปิดค่ายคุณธรรม ๒๕

**ผนวก ๘** ตัวอย่างคำกล่าวในพิธีปิดค่ายคุณธรรม ๒๖

**ผนวก ๙** ตัวอย่างข่าวประชาสัมพันธ์ ๒๗

**ผนวก ๑๐** ตัวอย่างป้ายโครงการ ๓๐

**ผนวก ๑๑** แบบสอบถามประเมินโครงการ ๓๑

**ผนวก ๑๒** ตัวอย่างแบบรายงานผลโครงการ ๓๓

**ผนวก ๑๓** ตัวอย่างเกียรติบัตรในโครงการ ๔๐

**ผนวก ๑๔** สมุดบันทึกความดีสำหรับเยาวชน ๔๔

**ผนวก ๑๕** แบบส่งเด็กและเยาวชนพร้อมผู้ปกครองเข้าค่ายคุณธรรม ๕๔

**ผนวก ๑๖** บันทึกข้อตกลงความร่วมมือการพัฒนาส่งเสริมคุณธรรมจริยธรรม ๕๕  
 เด็กและเยาวชนที่ถูกกล่าวหาว่ากระทำความผิดระหว่างกรมการศาสนา  
 และศาลเยาวชนและครอบครัวกลาง

**ผนวก ๑๗** รายชื่อหน่วยงานศาลเยาวชนและครอบครัวทั่วประเทศ ๕๗

**บทที่ ๑**

๑

**บทนำ**

รัฐบาลได้กำหนดนโยบายหลักในการพัฒนาประเทศ ในด้านศาสนา ศิลปะ และวัฒนธรรม โดยเร่งดำเนินการให้ศาสนา ศิลปะ และวัฒนธรรมมีบทบาทนำในการร่วมเทิดทูนสถาบันหลัก คือ ชาติ ศาสนา พระมหากษัตริย์ และร่วมสร้างประเทศไทยให้เป็นประเทศที่อยู่สบาย โดยน้อมนำพระบรมราโชวาท ของพระบาทสมเด็จพระเจ้าอยู่หัวที่พระราชทานให้แก่รัฐบาลในการบริหารราชการแผ่นดินด้วยการทำงานตั้งใจ ให้ประเทศไทยเป็นที่อยู่ที่สบายในโลกที่มีความวุ่นวาย และน้อมนำพระราชดำรัสพิธีเปิดพิพิธภัณฑสถานแห่งชาติพระนครศรีอยุธยา “การรักษาวัฒนธรรม คือ การรักษาชาติ” มาหล่อหลอมและยึดเหนี่ยวจิตใจเป็นหนึ่งเดียวเพื่อเสริมสร้างความปรองดองสมานฉันท์ให้กับคนในชาติ รวมทั้งส่งเสริมความเข้าใจอันดีและสมานฉันท์ระหว่างศาสนิกชนของทุกศาสนาเพื่อนำหลักธรรมของศาสนามาใช้ในการส่งเสริมคุณธรรม จริยธรรม และสร้างแรงจูงใจให้ประชาชนนำหลักธรรมในการดำรงชีวิตมากขึ้น นอกจากนี้นโยบายด้านการสร้างสรรค์อารยธรรมที่ดีงามสู่วิถีชีวิตและสังคมคุณภาพ ซึ่งสอดคล้องกับแผนพัฒนาเศรษฐกิจและสังคมแห่งชาติ ฉบับที่ ๑๑ (พ.ศ. ๒๕๕๕ – ๒๕๕๙) ประเทศไทยเผชิญกับความเสี่ยงต่อการพัฒนาประเทศ จึงจำเป็นต้องนำภูมิคุ้มกันที่มีอยู่พร้อมทั้งเร่งสร้างภูมิคุ้มกันในประเทศให้เข้มแข็งมาใช้ในการเตรียมความพร้อมให้แก่คน สังคม และระบบเศรษฐกิจของประเทศให้สามารถปรับตัวรองรับผลกระทบจากการเปลี่ยนแปลงได้อย่างเหมาะสม สามารถพัฒนาประเทศให้ก้าวหน้าต่อไป เพื่อประโยชน์สุขที่ยั่งยืนของสังคมไทยตามปรัชญาเศรษฐกิจพอเพียง

**“เศรษฐกิจพอเพียง”** เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทยมาโดยตลอดนานกว่า ๓๐ ปี ตั้งแต่ก่อนเกิดวิกฤตทางเศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่าง ๆ

การนำหลักปรัชญาเศรษฐกิจพอเพียงมาใช้ในการดำเนินชีวิตประจำวัน ควรเริ่มต้นจากการเสริมสร้างคนให้มีการเรียนรู้ทักษะต่าง ๆ ที่จำเป็นเพื่อให้สามารถรู้เท่าทันการเปลี่ยนแปลงในด้านต่าง ๆ พร้อมทั้งเสริมสร้างคุณธรรมจนมีความเข้าใจและตระหนักถึงคุณค่าของการอยู่ร่วมกันของคนในสังคม โดยเฉพาะอย่างยิ่งการส่งเสริมให้เด็กและเยาวชนได้เรียนรู้การดำเนินชีวิตตามหลักเศรษฐกิจพอเพียง โดยยึดหลัก ความพอประมาณ มีคุณธรรมในการดำเนินชีวิต ในปี ๒๕๕๗ กรมการศาสนาจึงมีนโยบายที่จะปลูกฝังเด็ก และเยาวชนได้เรียนรู้การดำเนินงานโครงการพระราชดำริของพระบาทสมเด็จพระเจ้าอยู่หัว ตามแนวทางปรัชญาเศรษฐกิจพอเพียง เพื่อเป็นกำลังสำคัญในการพัฒนาประเทศต่อไป

**เด็กและเยาวชน ทรัพยากรที่มีคุณค่าของประเทศ**

เด็กและเยาวชนเป็นทรัพยากรมนุษย์ที่มีความสำคัญต่อการพัฒนาประเทศในทุกมิติ การศึกษาและกระบวนการเรียนรู้ของเด็กและเยาวชนส่งผลโดยตรงต่อการพัฒนาศักยภาพในตัวเยาวชนให้เป็นทรัพยากรมนุษย์ที่มีคุณค่าของประเทศ แต่ปัจจุบันด้วยสภาพการณ์ที่เปลี่ยนแปลงและพัฒนาอย่างไม่หยุดยั้ง กระบวนการเรียนรู้เริ่มเปลี่ยนแปลงไปจากอดีตเป็นอย่างมาก โดยธรรมชาติของเด็กและเยาวชน เป็นช่วงแห่งการเรียนรู้หาประสบการณ์ ซึ่งเป็นสาเหตุนำไปสู่การมีพฤติกรรมเสี่ยงหรือมีพฤติกรรมที่ไม่เหมาะสมต่าง ๆ

แต่ปัจจัยที่มีผลกระทบต่อเยาวชนในการนำไปสู่ความเสี่ยงด้านพฤติกรรม คือ สื่อต่าง ๆ เช่น โทรทัศน์ วิทยุ วีดีโอเกมส์ คอมพิวเตอร์ สื่อกลายเป็นแหล่งเรียนรู้แหล่งใหม่ที่สามารถกระตุ้นการรับรู้และดึงดูดความสนใจจากเยาวชนได้มาก โดยเฉพาะความก้าวหน้าทางเทคโนโลยีทำให้เกิดสื่อใหม่ ๆ มากมาย โดยเฉพาะสื่อออนไลน์ที่มีข้อมูลจำนวนมหาศาล ขาดการควบคุม มีการพัฒนารูปแบบการนำเสนอให้น่าสนใจ โดยมีเป้าหมาย การนำเสนอในเชิงพาณิชย์ มุ่งเสนอความบันเทิง ทำให้เด็กและเยาวชนขาดการคิดวิเคราะห์และไม่มีความรู้ เท่าทันสื่อ ส่งผลต่อทัศนคติ ค่านิยม และพฤติกรรมของเด็กไปสู่ความเสี่ยงได้

๒

ดังนั้น เด็กและเยาวชนจึงต้องมีการปรับตัว เรียนรู้ และทำความเข้าใจในความคิด วิถีชีวิต ศาสนา และวัฒนธรรมที่แตกต่าง อย่างเห็นคุณค่า และเคารพซึ่งกันและกัน โดยเฉพาะการเรียนรู้ทางด้านศาสนาเพื่อช่วยกล่อมเกลาจิตใจเด็กและเยาวชนให้เป็นคนดีมีคุณธรรม

**บทที่ ๒**

๓

**แนวทางการจัดค่ายคุณธรรม  
ภายใต้โครงการสร้างเด็กดีสู่สังคม: ค่ายคุณธรรมสำหรับเยาวชน  
ประจำปีงบประมาณ ๒๕๕๗**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. หลักการและเหตุผล**

จากสภาพแวดล้อมในสังคมปัจจุบัน เอื้ออำนวยให้เด็กและเยาวชนไทยก้าวเข้าสู่กระบวนการกระทำความผิดมากยิ่งขึ้น ซึ่งส่วนหนึ่งมีสาเหตุจากสภาพปัญหาครอบครัว ปัญหาเศรษฐกิจ และปัญหาสังคมสิ่งแวดล้อมที่เกิดจากกระบวนการพัฒนาในด้านต่าง ๆ ทำให้การพัฒนาด้านจิตใจก้าวตามไม่ทัน เกิดผลกระทบต่อวิถีชีวิตและวัฒนธรรมไทยที่ดีงามของเด็ก เยาวชน และครอบครัว ส่งผลให้ปัญหาเด็กและเยาวชนที่กระทำความผิดในปัจจุบันทวีความรุนแรงมากขึ้น และมีแนวโน้มในการกระทำความผิดซ้ำสูงมากขึ้นเช่นกัน

กรมการศาสนา เป็นหน่วยงานของรัฐที่มีบทบาทในการพัฒนาและส่งเสริมคุณธรรมจริยธรรมของประชาชนทุกกลุ่ม เล็งเห็นความสำคัญของเยาวชนกลุ่มพิเศษเหล่านี้ ที่จะต้องเติบโตเป็นความหวังในอนาคตของประเทศชาติ จึงประสานความร่วมมือกับศาลเยาวชนและครอบครัวกลาง ซึ่งมีบทบาทภารกิจในการแก้ไข ปรับเปลี่ยนพฤติกรรมให้เด็กและเยาวชนเหล่านี้ ได้เติบโตเป็นพลเมืองดีและสร้างความมั่นคงให้กับสังคมประเทศชาติโดยไม่หวนกลับไปกระทำความผิดซ้ำอีก จึงได้จัดกิจกรรมค่ายคุณธรรมตามโครงการศูนย์การเรียนรู้คุณธรรมจริยธรรมสำหรับเยาวชน โดยมีวัตถุประสงค์ เพื่อให้โอกาสเด็กและเยาวชน ได้น้อมนำหลักธรรมคำสอนทางศาสนาไปประพฤติปฏิบัติ นำไปสู่การพัฒนาตนเอง พัฒนากายและพัฒนาจิตอย่างมีเหตุมีผล สร้างภูมิคุ้มกันทางจิตใจ ตลอดจนเสริมสร้างกระบวนการปรับวิธีคิดและการอยู่ร่วมกับบุคคลอื่น ๆ ในสังคมได้อย่างเหมาะสม และเป็นคนดีของสังคมไทยสืบไป

ค่ายคุณธรรม ได้ริเริ่มจัดในศาลเยาวชนและครอบครัวกลางมาตั้งแต่ปี พ.ศ. ๒๕๕๐ และได้ขยายการจัดค่ายคุณธรรมสำหรับเด็กที่ถูกกล่าวหาว่ากระทำความผิดทั่วประเทศ ในปีงบประมาณ ๒๕๕๕ จำนวน ๑๐ ค่าย และในปีงบประมาณ ๒๕๕๖ จำนวน ๑๓ ค่ายทั่วประเทศ ซึ่งการจัดค่ายคุณธรรมดังกล่าวเกิดผลสัมฤทธิ์ในการปรับเปลี่ยนพฤติกรรมของเด็กเยาวชน และผู้ปกครองตรงตามวัตถุประสงค์ ในระดับดีมาก

สำหรับในปีงบประมาณ ๒๕๕๗ กรมการศาสนา ได้มีนโยบายส่งเสริมการจัดค่ายคุณธรรมสำหรับเยาวชนที่ถูกกล่าวหาว่ากระทำความผิดภายใต้การดูแลของศาลเยาวชนและครอบครัวทั่วประเทศ โดยสำนักงานวัฒนธรรมจังหวัดร่วมกับพระธรรมวิทยากรและศาลเยาวชนและครอบครัวจังหวัดดำเนินการจัดค่ายคุณธรรม โดยกิจกรรมในค่ายคุณธรรมเป็นกิจกรรมที่เน้นการทำกิจกรรมร่วมกัน การสร้างความสัมพันธ์ระหว่างเยาวชนและผู้ปกครอง ได้เรียนรู้วิถีชีวิต รวมทั้งการดำเนินชีวิตตามหลักปรัชญาเศรษฐกิจพอเพียง

**๒. วัตถุประสงค์**

(๑) เพื่อให้เยาวชนที่เข้าร่วมกิจกรรมได้น้อมนำหลักปรัชญาเศรษฐกิจพอเพียง ด้วยการนำหลักธรรมของศาสนามาปรับใช้ในวิถีชีวิต และพัฒนาจิตใจอย่างมีเหตุมีผลในการดำรงชีวิต

(๒) เพื่อให้เกิดการแก้ไขปรับเปลี่ยนพฤติกรรมของเด็กและเยาวชนด้วยมิติทางศาสนา พัฒนาทางด้านศีลธรรมและปลูกฝังจริยธรรมในกลุ่มเป้าหมาย

(๓) เพื่อการสร้างเสริมจิตสำนึกที่ดีต่อการดำรงตนอย่างมีสติสัมปชัญญะ มีคุณธรรมจริยธรรมที่ดีต่อตนเองและบุคคลอื่น ทั้งในครอบครัว ชุมชน สังคม และประเทศชาติ

(๔) เพื่อสร้างภูมิคุ้มกันทางด้านจิตใจด้วยหลักธรรมในพุทธศาสนา ที่จะป้องปรามมิให้เด็กและเยาวชนเหล่านั้นได้กระทำความผิดขึ้นซ้ำอีก

**๓. กลุ่มเป้าหมาย**

๔

เยาวชนพร้อมผู้ปกครองที่อยู่ภายใต้การดูแลของศาลเยาวชนและครอบครัวจังหวัด ไม่น้อยกว่า ๒๕ ครอบครัว (๕๐ คน)

**๔. แหล่งงบประมาณสนับสนุนโครงการ**

๑. กรมการศาสนาสนับสนุนงบประมาณ ๔๐,๐๐๐ บาท (สี่หมื่นบาทถ้วน)

๒. ศาลเยาวชนและครอบครัวจังหวัด

๓. องค์การบริหารส่วนจังหวัด

๔. หน่วยงานรัฐ เอกชน ในจังหวัด

**๕. สถานที่ดำเนินการ**

(๑) สถานที่จัดกิจกรรมเป็นวัด หรือสถานที่ปฏิบัติธรรมที่มีความสงบ ร่มเย็น เหมาะสมในการจัดกิจกรรม

(๒) มีความปลอดภัย และมีผู้ดูแลอย่างเพียงพอทั่วถึง

(๓) มีความสะดวก สำหรับผู้เข้ารับการอบรมและคณะวิทยากรในด้านต่าง ๆ เช่น การคมนาคม สถานที่ประชุม ที่พัก อาหาร พอสมควร

**๖. ระยะเวลาในการอบรม**

ระยะเวลาในการอบรมตามหลักสูตร ๒ คืน ๓ วัน และมีกิจกรรมในช่วงภาคค่ำ เพื่อให้เยาวชนได้มีจิตมุ่งมั่นที่จะปฏิบัติธรรม เข้าถึงหลักธรรมในการดำเนินชีวิตและได้ประโยชน์จากการเข้าค่ายตามวัตถุประสงค์ (รายละเอียดตามกำหนดการ)

**๗. การเตรียมสิ่งของสำหรับเยาวชนที่เข้าค่าย**

(๑) การแต่งกายตลอดการเข้าค่ายคุณธรรม ควรแต่งกายด้วยเสื้อผ้าชุดขาวปฏิบัติธรรมและไม่คับจนเกินไป ควรเตรียมให้เพียงพอกับจำนวนวันที่ใช้คือ ๒ คืน ๓ วัน

(๒) เตรียมของใช้ส่วนตัวที่จำเป็น เช่น สบู่ ยาสีฟัน ผ้าเช็ดตัว

(๓) ผู้ที่มีโรคประจำตัว ควรจัดเตรียมยารักษาโรคของตนเองมาด้วย

**๘. ลักษณะการจัดค่าย**

(๑) ยึดหลักการมีส่วนร่วม โดยเปิดโอกาสให้องค์กรทั้งภาครัฐ เอกชน ชุมชน ได้มีส่วนร่วมในการจัดกิจกรรม

(๒) ใช้กระบวนการจัดการเรียนรู้ ทั้งกิจกรรมทางวิชาการและกิจกรรมนันทนาการให้ผู้เข้าร่วมกิจกรรมได้ทั้งความรู้และเกิดสัมพันธภาพที่ดีต่อกันระหว่างพ่อแม่และลูกมีความเป็นมิตรที่ดีต่อกันระหว่างผู้เข้าร่วมกิจกรรม

(๓) สื่อหรืออุปกรณ์ในการจัดกิจกรรม สามารถดึงดูดความสนใจให้ผู้เข้าร่วมกิจกรรมอยากเรียนรู้ และทำกิจกรรมนั้น ๆ

(๔) การจัดกิจกรรม ควรเป็นกิจกรรมที่ส่งเสริมทักษะชีวิต เรียนรู้การอยู่ร่วมกันโดยใช้มิติทางศาสนา การดำเนินชีวิตตามปรัชญาเศรษฐกิจพอเพียง เพราะจะนำไปสู่การอยู่ร่วมกันอย่างมีความสุขในสังคม

**๙. บทบาทของหน่วยงานที่เกี่ยวข้อง**

ในการจัดค่ายคุณธรรม ผู้ดำเนินการควรมีการแบ่งหน้าที่รับผิดชอบในด้านต่าง ๆ ให้ชัดเจน และมีการประสานงานกันระหว่างฝ่ายต่าง ๆ ให้มีความสัมพันธ์กันอย่างลงตัว ดังนี้

|  |  |  |
| --- | --- | --- |
| **หน่วยงาน** | | **บทบาทในการดำเนินงาน**  ๕ |
| **กรมการศาสนา** | | ๑. เป็นศูนย์อำนวยการในการจัดโครงการค่ายคุณธรรม  ๒. ทำหน้าที่ประสานงานกับหน่วยงานต่าง ๆที่เกี่ยวข้อง  ๓. ส่งเสริมสนับสนุนแก่หน่วยงานที่เกี่ยวข้อง ทั้งในส่วนกลาง และ  ส่วนภูมิภาค ในการดำเนินงาน  ๔. ให้คำปรึกษา แนะนำ ด้านองค์ความรู้ พระธรรมวิทยากร แก่  หน่วยงานที่จัดโครงการ  ๕. เป็นศูนย์ข้อมูลของโครงการให้ประชาชนทั่วประเทศ |
| **พระธรรมวิทยากร** | | ๑. วางแผนการอบรมตามหลักสูตรค่ายคุณธรรม ๒ คืน ๓ วัน  ๒. เตรียมอุปกรณ์สำหรับการจัดกิจกรรมให้เหมาะสมกับผู้เข้าอบรม  ๓. ประเมินผลการอบรมของเด็กแต่ละคนเพื่อประกอบการพิจารณา  ของศาลเยาวชนและครอบครัว |
| **สำนักงานวัฒนธรรมจังหวัด** | | ๑. เป็นศูนย์อำนวยการการจัดโครงการในส่วนภูมิภาค  ๒. ทำหน้าที่ประสานงาน กับหน่วยงานต่าง ๆที่เกี่ยวข้อง ๓. แต่งตั้งคณะทำงานโดยมีส่วนราชการในจังหวัด คณะพระธรรม  วิทยากร เจ้าอาวาสวัดที่จัดค่าย พระธรรมวิทยากร และศาล  เยาวชนและครอบครัวจังหวัด ร่วมเป็นคณะทำงาน ๔. ประชุมหารือคณะทำงานเพื่อกำหนดวัน สถานที่ และรายละเอียด  ในการจัดกิจกรรมค่ายคุณธรรม ๕. ประสานกับสถานที่ที่จัดค่ายคุณธรรมและพระธรรมวิทยากร เพื่อ  เตรียมความพร้อมในด้านสถานที่ หลักสูตรการอบรม และวัสดุ  อุปกรณ์ต่าง ๆที่เกี่ยวข้องในการเข้าค่ายคุณธรรม ๖. ประสานกับศาลเยาวชนและครอบครัวจังหวัด ขอรายชื่อเด็ก  เยาวชนและผู้ปกครองที่เข้าค่ายคุณธรรม เพื่อเป็นข้อมูลในการ  ลงทะเบียนและมอบให้พระธรรมวิทยากรใช้ในการแบ่งฐานการ  อบรม  ๗. เชิญประธาน เช่น ผู้ว่าราชการจังหวัด ผู้พิพากษาหัวหน้าศาล  เยาวชนและครอบครัวหรือผู้ที่เหมาะสมเป็นประธานในพิธีเปิด  และพิธีปิดค่ายคุณธรรมพร้อมทั้งเชิญเครือข่ายทั้งส่วนราชการ  และเอกชนเข้าร่วมในพิธีด้วย ๘. ประชาสัมพันธ์โครงการฯ โดยเชิญสื่อมวลชนแขนงต่าง ๆ นำเสนอ  ข่าวในพิธีเปิดและพิธีปิดค่ายคุณธรรม ๙. จัดทำสรุปรายงานผลการดำเนินงานต่อกรมการศาสนา  ๑๐. จัดทำแผนการดำเนินงานของจังหวัดและรายงานความก้าวหน้า  การดำเนินการให้กรมการศาสนาทราบ  ๑๑. ส่งเสริมสนับสนุนแก่หน่วยงานราชการ องค์กรกรเอกชน ภายใน  จังหวัดให้ร่วมดำเนินการจัดค่ายคุณธรรม |
| **หน่วยงาน** | **บทบาทในการดำเนินงาน**  ๖ | |
| **สำนักงานวัฒนธรรมจังหวัด ที่จัดค่ายคุณธรรมนำร่อง ๒ ปีจำนวน ๙ จังหวัด ได้แก่**  **๑. พระนครศรีอยุธยา**  **๒. ชลบุรี**  **๓. อุบลราชธานี**  **๔. สกลนคร**  **๕. เชียงใหม่**  **๖. พิษณุโลก**  **๗. ราชบุรี**  **๘. นครศรีธรรมราช**  **๙ สงขลา** | จัดทำโครงการและเป็นที่ปรึกษาโครงการให้กับสำนักงานวัฒนธรรมจังหวัดอื่น ๆ ตามความเหมาะสม | |
| **ศาลเยาวชนและครอบครัวจังหวัด** | ๑. ร่วมเป็นคณะทำงาน ประชุมหารือกับคณะทำงานเพื่อกำหนดวัน  สถานที่ และรายละเอียดในการจัดกิจกรรมค่ายคุณธรรม ๒. คัดเลือกเยาวชนและผู้ปกครองที่เข้าค่ายคุณธรรม แจ้งกำหนดการ  ต่าง ๆ และจัดพาหนะรับส่งเด็ก เยาวชนและผู้ปกครอง ในการเข้า  ค่ายคุณธรรม ณ สถานที่ที่กำหนด  ๓. เชิญผู้บริหาร ผู้พิพากษา ผู้พิพากษาสมทบ และเครือข่ายอื่น ๆ  ของศาลเยาวชนและครอบครัวจังหวัดเข้าร่วมกิจกรรมในพิธีเปิด  และพิธีปิดค่ายคุณธรรม ๔. จัดวิทยากรให้ความรู้เรื่อง เกราะป้องกันภัย ด้วยกฎหมายเยาวชน  และวิทยากรจัดกิจกรรมเสริมสร้างครอบครัวสุข (ควรเป็นผู้พิพากษา/  นักจิตวิทยา/นักสังคมสงเคราะห์หรือผู้พิพากษาสมทบ) ๕ มอบหมายเจ้าหน้าที่ของศาลเยาวชนและครอบครัว เข้าร่วมกิจกรรม  ค่ายคุณธรรมกับเด็กและเยาวชน | |
| **องค์กรเครือข่ายส่วนท้องถิ่น**  - องค์การบริหารส่วนจังหวัด  - เทศบาล  - องค์การบริหารส่วนตำบล | ๑. ให้การสนับสนุนแก่หน่วยงานอื่น ๆ ในการจัดค่ายคุณธรรม  ภายในพื้นที่จังหวัดนั้น  ๒. อำนวยความสะดวกแก่หน่วยงานต่าง ๆ ที่มาติดต่อประสานงาน ทั้งใน  ด้านข้อมูล วัสดุอุปกรณ์ และอื่น ๆ ตามอำนาจหน้าที่และความ  เหมาะสม  ๓. เป็นศูนย์บริการข้อมูลข่าวสารแก่ประชาชนในพื้นที่  ๔. ร่วมดำเนินการจัดค่ายกับหน่วยงานอื่น ๆ ตามที่เห็นสมควร | |
| - ส่วนราชการอื่น ๆ  - ประชาชนทั่วไป | ๑. ให้การสนับสนุนการจัดค่ายคุณธรรมที่หน่วยงาน องค์กร  ต่าง ๆ จัดขึ้น  ๒. อำนวยความสะดวกในการใช้สถานที่ วัสดุอุปกรณ์ ที่หน่วยงานจัดค่าย  ขอความร่วมมือ  ๓. ให้การสนับสนุนช่วยเหลือด้านอื่น ๆ ตามความเหมาะสม | |

**๑๐. การดำเนินงานกิจกรรม**

๗

**๑๐.๑ พิธีเปิดโครงการค่ายคุณธรรม** การจัดพิธีเปิดโครงการเป็นการแสดงถึงความสำคัญของโครงการความพร้อม และแสดงถึงการยกย่องความสำคัญกับเยาวชนที่เข้าร่วมกิจกรรม เป็นการสร้างความรู้สึกที่ดีให้กับเยาวชนที่เข้าร่วมโครงการ การจัดพิธีเปิดเช่นเดียวกับการจัดพิธีทั่วไป เช่น การประดับตกแต่งเวที วัสดุอุปกรณ์เครื่องใช้ต้องมีความพร้อม รวมถึงเจ้าหน้าที่ที่ปฏิบัติในหน้าที่ต่างๆ เป็นต้น ในพิธีเปิดจึงควรมีพิธีการและขั้นตอน ดังนี้

(๑) กล่าวรายงาน โดยผู้นำหน่วยงานที่จัดโครงการ

(๒) ประธานกล่าวเปิดค่ายคุณธรรม

(๓) ประธานมอบเกียรติบัตรให้กับหน่วยงานที่ให้การสนับสนุนโครงการ

(๔) ปฐมนิเทศ โดยคณะทีมงานของพระวิทยากร เพื่อแนะนำสถานที่ นัดหมายเวลาของการ จัดกิจกรรม ชี้แจงกฎกติกามารยาทต่าง ๆ ในการอยู่ร่วมกัน เป็นต้น จากนั้นเริ่มรายการจัดอบรมตามลำดับของกำหนดการ

**๑๐.๒ กิจกรรมส่งเสริมให้ความรู้กับเยาวชนและผู้ปกครอง**

(๑) บรรยายให้ความรู้เรื่อง กฎหมายเบื้องต้นที่เยาวชนควรรู้ โดย ผู้เชี่ยวชาญจากศาล เยาวชนและครอบครัว

(๒) เรียนรู้หลักปรัชญาเศรษฐกิจพอเพียง

(๓) เรียนรู้มารยาท และกฎกติกาการอยู่ค่ายคุณธรรม

(๔) ศึกษาดูงานโครงการในพระราชดำริในสถานที่ใกล้เคียงที่สามารถเดินทางไปได้

**๑๐.๓ กิจกรรมสร้างความสัมพันธ์ระหว่างเยาวชนและผู้ปกครอง**

(๑) กิจกรรมเสริมสร้างครอบครัวสุข เป็นกิจกรรมที่ส่งเสริมให้ผู้ปกครองได้เรียนรู้ทักษะการดูแลลูก การแก้ไขปัญหาภายในครอบครัวที่ถูกต้อง

(๒) กิจกรรมรักแท้ดูแลได้ เป็นกิจกรรมที่สร้างความเข้าใจและความสัมพันธ์ระหว่างเยาวชนและผู้ปกครอง

**๑๐.๔ กิจกรรมปฏิบัติธรรม**

เป็นกิจกรรมที่เปิดโอกาสให้เยาวชนและผู้ปกครองได้ร่วมกันปฏิบัติธรรมทั้งภาคทฤษฎีและภาคปฏิบัติ เช่น การทำวัตรสวดมนต์เช้า – เย็น การนั่งสมาธิ เดินจงกรม การทำบุญตักบาตร เป็นต้น

**๑๐.๕ พิธีปิด**

ในวันสุดท้ายของการจัดค่ายคุณธรรม ควรจัดพิธีปิดโครงการเช่นเดียวกับพิธีเปิด โดยเชิญผู้บริหารระดับสูง หรือผู้ที่เคารพนับถือ มาเป็นประธานในพิธี กล่าวให้โอวาทกล่าวปิดโครงการ และมอบวุฒิบัตรแก่ผู้เข้ารับการอบรม

**๑๐.๖ การเสนอโครงการและรายงานผลการดำเนินงาน**

การเสนอโครงการ หากสำนักงานวัฒนธรรมจังหวัดมีความพร้อมขอความร่วมมือให้เสนอโครงการขอรับการสนับสนุนงบประมาณจากกรมการศาสนาตามแบบฟอร์มที่กำหนดให้ **ภายในวันที่ ๒๕ พฤษภาคม ๒๕๕๗** **และขอให้ดำเนินการจัดค่ายคุณธรรมระหว่างเดือนมิถุนายน – สิงหาคม ๒๕๕๗**

**๑๐.๗ การเสนอโครงการและรายงานผลการดำเนินงาน**

๘

การรายงานผลการดำเนินงานให้รายงานเมื่อดำเนินการแล้วเสร็จ เป็นการรายงานผลการดำเนินงานที่ประเมินผลเรียบร้อยแล้ว โดยจัดทำเป็นรูปเล่ม ตามรูปแบบที่กำหนด **ภายในเดือนกันยายน ๒๕๕๗**

**๑๑. ประโยชน์ที่คาดว่าจะได้รับ**

๑. เยาวชนได้นำหลักธรรมทางศาสนามาเป็นเครื่องมือในการพัฒนาตนอย่างมีเหตุมีผลในการดำรงชีวิต

๒. เยาวชนสามารถปรับเปลี่ยนพฤติกรรมของเด็กและเยาวชนด้วยมิติทางศาสนา พัฒนาทางด้านศีลธรรมและปลูกฝังจริยธรรมในกลุ่มเป้าหมาย   
 ๓. เยาวชนมีจิตสำนึกที่ดีต่อการดำรงตนอย่างมีสติสัมปชัญญะ มีคุณธรรมจริยธรรมที่ดีต่อตนเองและบุคคลอื่นทั้งในครอบครัว ชุมชน สังคม และประเทศชาติ  
 ๔. เยาวชนมีภูมิคุ้มกันทางด้านจิตใจด้วยหลักธรรมในพุทธศาสนา ไม่กระทำความผิดขึ้นซ้ำอีก